Boy Abunda

Boy Abunda ― Mabaskug nga pagkatawo (Napublikar ha 8 Magazine Vol. 4 No. 1, sinurat ni Fae Cheska Marie Esperas)

Sugad hin bamboo, hi kita in nababaliko kun ngain nahuyop an hangin. Nasubad kita han tingog han tuna, nakikig-urusa kita ha iba nga mga tawo. Samtang tamo in nagsasayop ha pagkilala ha aton tungod han aton mga abilidad, para kan Boy Abunda, ini in usa nga porma hin baskug, usa nga klase hin kamabaskog nga diri nahihimo han iba nga mga tawo.

"Mabaskug kita," siring ni Tito Boy usa ka higayon durante han amon siyahan nga pagkaistorya ha Borongan. "Ibutang in usa nga Filipino ha usa ka kwarto nga puno hin mga Americano, kahuman hin beinte minutos mayda na niya tono ha iya pag-yakan. Amo kita hiton ka-flexible, ngan ini in usa nga talento para ha akon. Pwede kita "
makig-asya ngan makig-urusa ha mga tawo kun san-o naton karuyag."

Pero bisan ha luyo han pagka-ada hin abilidad nga umuyon in bagan natural nga kinaiya diri la para mga Waray, pero ha ngatanan nga mga Pilipino ha kabug-usan, gin-admitar nga mayda niya guin-paningkamutan agud umiksakto.

Nakatalwas pala kita han Yolanda, usa nga bagyo nga guinkikilala yana nga "storm of the century." Ini nga makabirido nga panahon in linmabay na, pero labaw ha ngatanan, guinpamatud-an hini an aton kabaskug ngan resilience o abilidad nga bumakdaw ha pinakahalaba nga higayon.

"Kinahanglan gud nga mayda pagduso para hin pagkilala ha mga Waray," yakan ni Tito Boy ha akon dida han abrehan ko an istoryahon durante han amon pagyakan hiunong han iya bungto nga nataw-an. "Kinahanglan mayda pagkilala ngan pagkaruyag ha kultura han mga Waray, tungod nga hi kita in parte han mga butang nga nag-hurma han aton nasod kun ano na ini yana. Pero labaw pa hiton, mayda dapat paningkamot nga mautod guba nga pagkilala ha aton nga nahasurat ha mga libro han kasaysayan."

"Kami in maisog nga kakaiba, pataraw-an nga kakaiba nga espesiyal nga klase hain mahinatagon, ngan maalagyamon. Sigurado, kani in usa han mga pinaka maupay nga mga tawo ha nasod (We are uniquely matapang, uniquely funny, specially generous and hospitable. Definitely, we are one of the best people in this country)," Boy Abunda ha pagigin Waray.